CELEX: 32012D0306
Language: sl
Date: 2012-06-12 00:00:00
Title: 2012/306/EU: Sklep Sveta z dne 12. junija 2012 o sklenitvi Protokola o določitvi ribolovnih možnosti in finančnega prispevka, ki jih zagotavlja Sporazum o partnerstvu v ribiškem sektorju med Evropsko skupnostjo in Republiko Mozambik

14.6.2012   
            
            
               SL
            
            
               Uradni list Evropske unije
            
            
               L 153/3
            
         SKLEP SVETA
   z dne 12. junija 2012
   o sklenitvi Protokola o določitvi ribolovnih možnosti in finančnega prispevka, ki jih zagotavlja Sporazum o partnerstvu v ribiškem sektorju med Evropsko skupnostjo in Republiko Mozambik
   (2012/306/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(2) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:
   
               (1)
            
            
               Dne 22. novembra 2007 je Svet sprejel Uredbo Sveta (ES) št. 1446/2007 o sklenitvi Sporazuma o partnerstvu v ribiškem sektorju med Evropsko skupnostjo in Republiko Mozambik (1) (v nadaljnjem besedilu: Sporazum). Protokol o določitvi ribolovnih možnosti in finančnega prispevka, ki jih zagotavlja Sporazum, je bil priložen Sporazumu (2). Navedeni protokol je prenehal veljati 31. decembra 2011.
            
         
               (2)
            
            
               Unija se je pogajala z Mozambikom o novem Protokolu o določitvi ribolovnih možnosti in finančnega prispevka, ki jih zagotavlja Sporazum o partnerstvu v ribiškem sektorju med Evropsko skupnostjo in Republiko Mozambik (v nadaljnjem besedilu: Protokol), ki plovilom EU zagotavlja ribolovne možnosti v vodah, nad katerimi ima Mozambik suverenost ali pristojnost glede ribištva.
            
         
               (3)
            
            
               Kot rezultat teh pogajanj je bil Protokol parafiran 2. junija 2011.
            
         
               (4)
            
            
               V skladu s Sklepom Sveta 2012/91/EU (3) je bil Protokol podpisan in se začasno uporablja.
            
         
               (5)
            
            
               Protokol bi bilo treba odobriti –
            
         SPREJEL NASLEDNJI SKLEP:
   Člen 1
   Protokol o določitvi ribolovnih možnosti in finančnega prispevka, ki jih zagotavlja Sporazum o partnerstvu v ribiškem sektorju med Evropsko unijo in Republiko Mozambik (4) se odobri v imenu Unije.
   Člen 2
   Predsednik Sveta imenuje osebo(-e), pooblaščeno (-e), da v imenu Unije posreduje(jo) uradno obvestilo iz člena 16 Protokola, s čimer je izražena privolitev Unije, da jo Protokol zavezuje (5).
   Člen 3
   Ta sklep začne veljati na dan sprejetja.
   
      V Luxembourgu, 12. junija 2012
      
         
            Za Svet
         
         
            Predsednica
         
         M. GJERSKOV
      
   
   
      (1)  UL L 331, 17.12.2007, str. 1.
   
      (2)  UL L 331, 17.12.2007, str. 39.
   
      (3)  UL L 46, 17.2.2012, str. 3.
   
      (4)  Protokol je bil objavljen v UL L 46, 17.2.2012, str. 4, skupaj s sklepom o podpisu.
   
      (5)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.